stanford-oval/wikipedia huggingface dataset:
פתי בר
הביסקוויט המקורי

הביסקוויט הומצא ב-8 בספטמבר 1886 על ידי לואי לפבר-איטיל (Lefèvre-Utile) מן העיר נאנט, שכינה אותו "החמאה הקטנה". צורתו מייצגת את השנה הקלנדרית. ארבע פינות לכל ארבע העונות, 14 שיניים לאורכו, 10 שיניים לרוחבו, כלומר 52 שיניים כמספר השבועות בשנה. פני הביסקוויט מחוררים ב-24 חורים כמספר השעות ביממה.
הביסקוויט זכה להצלחה רבה, אך מאחר שלואי לא רשם אותו בזכויות יוצרים, החלו חברות רבות להעתיק את המתכון והצורה. הביסקוויט נרשם בזכויות יוצרים רק ב-1888, ולואי נאלץ לקרוא לו "החמאה הקטנה המקורית" כדי לבדל אותו ממותגים של חברות מתחרות.
בישראל

בשנת 1970, רכשה אסם את מפעל "לחמנו" והחלה למכור גרסה מקומית של פתיבר בשקיות. לאור הביקוש הרב הייצור הועבר בשנת 1975 למפעל גדול יותר ביקנעם והחל להימכר בשרוולי ניילון כפי שנעשה היום.. בשנות ה-80 החלה עלית לייצר גרסה נוספת של פתיבר. בשנת 2018 היא החליטה לשנות את המתכון כחלק מאסטרטגיה חדשה של חברת שטראוס אך בשנת 2022 בעקבות בעיות איכות בקו הייצור החליטה שטראוס להשבית את מפעל עלית ולסגור את קו המוצרים.
ראו גם

ביסקוויט לייבניץ
הערות שוליים

↑  פתי בר – הביסקוויט הישראלי הראשון, באתר ynet, 12 בינואר 2024
↑  מוגש מטעם אסם-נסטלה, פתי בר – הביסקוויט הישראלי הראשון, באתר ynet, 28 באפריל 2021
↑  יעל געתון‏, לראשונה מזה 30 שנה: מתיחת פנים כוללת למותג פתי בר, באתר וואלה, 24 באפריל 2018
↑  נווית זומר, שטראוס תפסיק לייצר פתי בר ועוגות עלית, באתר ynet, 28 בספטמבר 2022
One Dad, Two Dads, Brown Dad, Blue Dads

| --- | --- |

 מידע כללי
 מאת:  ג'וני ולנטי ומלודי סאריקי
 שפת המקור:  אנגלית 
 סוגה:  ספרות להט"ב 
 הוצאה
 הוצאה:  ספרי אליסון 
 תאריך הוצאה:  1994 
 
One Dad, Two Dads, Brown Dad, Blue Dads (בעברית: אבא אחד, שני אבות, אבא חום, אבות כחולים) הוא ספר ילדים שמותאם לילדים בגילאי 4 עד 8 שנכתב על ידי ג'וני ולנטין (Johnny Valentine) ומלודי סאריקי (Melody Sarecky).‏ הספר מבדיל את הילדים של האבות שנישאו בנישואים בין גזעיים (אנ'), עם הילדים של משפחה מסורתית ועם הילדים של משפחה עם שני אבות. הספר משווה גם בין האבות, ואומר בסוף הספר כי בסופו של דבר הם לא כל כך שונים.
הספר הוא אחד מהשלושת הספרים שנאסרו לשימוש בבית הספר המחוזי סארי מס' 36 (אנ') שנמצא בסארי שבקולומביה הבריטית שבקנדה משנת 1997, לצד Belinda's Bouquet של לסליה ניומן ו-Asha's Mums (אנ') של רוזמונד אלווין (Rosamund Elwin) ומישל פלוס (Michele Paulse)‏.
שם הספר נקרא על שם ספר הילדים דג אחד, דג כפול, דג אדום, דג כחול של דוקטור סוס.
הספר התמודד עם אתגרים שונים, בעיקר שילובם של הורים הומוסקסואלים בספר. אחת הדוגמאות לכך הייתה כאשר הספר הועמד בסימן שאלה במערכת החינוך הקנדית בה הוציא ג'יימס צ'מברלין וארבעה עורכי דין אחרים 400,000 דולר קנדי מכספם האישי כדי לערער על איסור הספר. כאשר הובא לבית המשפט העליון של קנדה נאמר כי: ”אין הגבלה על הגיל כך שילדים יוכלו ללמוד את ערך הסובלנות”. האתגר שהתקבל איפשר גם גישה חופשית לספר מאחר שהמוסר שנלמד מהספר הוא ערך הסובלנות ללא כל קשר לערך השונות.
הערות שוליים

↑  Johnny Valentine and Melody Sarecky One Dad, Two Dads, Brown Dad, Blue Dads (1st edition: Alyson Books, 1994 1-55583-253-9)
↑  "Surrey book ban under fire from Victoria". The Province, April 27, 1997.
↑  Encyclopedia of American Popular Fiction, "Seuss, Dr.", p. 319.
↑  Palgrave Macmillan"Communities of Difference: Culture, Language, Technology". May 3, 2005. Pg. 141
ערך זה הוא קצרמרבנושא ספרים ובנושא להט"ב. אתם מוזמנים לתרום לוויקיפדיה ו.
שמואל מלינקי

| --- | --- |
אין תמונה חופשית
 לידה:  1919 הרפובליקה הפולנית השנייה 
 פטירה:  נובמבר 1978 (בגיל 59 בערך) 
 מדינה:  ישראל 
 
שמואל מִלינקי (1919 – נובמבר 1978) היה איש כוחות הביטחון הישראליים. כמפקד גדוד במשמר הגבול נודע בשל חלקו בטבח כפר קאסם, שבעטיו נדון ל-14 שנות מאסר, מהן ריצה שלוש שנים וארבעה חודשי מאסר בלבד.
תולדות חייו

מלינקי נולד בשנת 1919 בפולין. בשנת 1929 עלה לארץ ישראל עם אביו ולמד בגימנסיה בלפור בחיפה. לאחר תום לימודיו עבר לקיבוץ שפיים, שבו התגוררה אחותו. בימי המרד הערבי הגדול התגייס ל"הגנה" ובהמשך התגייס לצבא הבריטי. לאחר תום מלחמת העולם השנייה שירת ביחידה המיוחדת של "ההגנה" בחיפה, כסגנו של יהודה קופל וכמפקד היחידה.
טבח כפר קאסם

לקראת פתיחת מבצע סיני שירת מלינקי כמפקד גדוד 2 של משמר הגבול במשולש, בדרגת רב-סרן. הוא קיבל הוראה להטיל עוצר על כפרי המיעוטים במשולש, והורה לפקודיו לנהוג ביד קשה ולהרוג את מפירי העוצר. על אף שברוב המקומות חייליו נמנעו מירי על ערבים שחזרו מהעבודה לאחר שעת העוצר, בכפר קאסם החיילים ירו למוות בערבים רבים שהגיעו מהשדות וכלל לא היו מודעים להטלת העוצר, אירוע שנודע כטבח כפר קאסם. כאשר נודע למלינקי על כמות ההרוגים בכפר קאסם הוא הורה לנצור את האש והביע פליאה על שהטבח אירע.
מלינקי הועמד למשפט צבאי. עדויות שהובאו במהלך המשפט טענו שמלינקי הורה שלאחר כניסת העוצר לתוקפו ב-17:00, "כל מי שיימצא מחוץ לביתו יירה וייהרג", ולשאלה על היחס לנשים וילדים השיב: "הפקודה הוסברה ואין צורך בפירושים מיוחדים", ולשאלה על האנשים מחוץ לכפר אמר שדינם כדין האחרים ושלא יהיו סנטימנטים. מלינקי גם אמר שאם יהיו מספר הרוגים זה טוב ויעזור להם במשימות הבאות. מלינקי גם אמר שהוא לא רוצה רצח וכל מי שיבצע משהו בתוך ביתו של ערבי יחשב לו הדבר לרצח. מספר עדים טענו שהפקודות של מלינקי היו ברורות ביותר ושטבח כפר קאסם היה תוצאה של הפקודות שלו. לעומת זאת, כאשר מלינקי העיד בבית המשפט הוא טען שפקודותיו כוונו לכך שיש לירות רק במפירי עוצר מעוררי חשד וכי לא אמר "לירות על מנת להרוג" וכי רישום משפט זה בפקודה מקורו בטעות. מלינקי טען שהמפקדים שהרשו לערבים לחזור לבתיהם לאחר הכנס העוצר לתוקפו הם אלו שמלאו נכון את הפקודות וכי השוטרים בכפר קאסם לא הבינו נכון את הפקודות. לטענת סניגורו, העובדה שרוב פקודיו לא ירו בתושבי כפר קאסם שחזרו מהעבודה מעידה על הפירוש הנכון של פקודותיו. מלינקי גם העיד במשפטו כי בתדריך שקיבל ממפקד החטיבה, יששכר שדמי, בעניין הדרך לנהוג במי שיפר את העוצר השתמש זה בביטויים "בלי סנטימנטים, בלי מעצרים, אללה ירחמו", אותם העביר אחר כך מלינקי לחייליו. הוא טען שהסתייג מביצוע הפקודה אך לא רצה לשנות מהפקודה שקיבל.
באוקטובר 1958, תשעה חודשים לאחר תום המשפט, הוקרא פסק הדין בו הורשע מלינקי ברציחתם של תושבי כפר קאסם, ונדון ל-17 שנות מאסר, העונש החמור ביותר שהוטל על נאשמי הטבח.
בתחילת פברואר 1959 נפתח הדיון בערעור של הנאשמים על פסק הדין. בתחילת אפריל 1959 אישרה ערכאת הערעור את ההרשעה, אך הורידה את העונש שהוטל על מלינקי ל-14 שנות מאסר.
לאחר המשפט

זמן קצר לאחר גזר הדין החליט הרמטכ"ל חיים לסקוב להמתיק את עונשם של שלושת מורשעי כפר קאסם שנותרו במאסר: עונשו של מלינקי הופחת ל-10 שנים. בנובמבר 1959 הנשיא יצחק בן-צבי הפחית מעונשו של מלינקי והעמיד אותו על 7 שנים בלבד. במרץ 1960 הוא שוחרר מהכלא, לאחר 40 חודשי מאסר, עקב בריאותו הלקויה. ראש הממשלה, דוד בן-גוריון, השיב לו את דרגתו הצבאית ואמר לו שהצדק עוד יופיע. מליניקי עצמו הרגיש קרבן של המערכת וסבר שהוא נשא את העונש שהיה צריך להיות מוטל על צה"ל.
לאחר שחרורו מהכלא שירת מלינקי במשך שנים כקצין ביטחון בקריה למחקר גרעיני - נגב והשתחרר ב-1964 בדרגת אלוף-משנה. לאחר מלחמת ששת הימים הקים בסיוע משרד הביטחון תחנת דלק בבסיס רפידים. בהמשך עבר לנתניה, בה נפטר מהתקף לב בשנת 1978. הותיר אישה, שלוש בנות ובן.
הערות שוליים

↑  צדוק אשל, מערכות ההגנה בחיפה, עמוד 398
↑  רוביק רוזנטל, כפר קאסם: אירועים ומיתוס, 2000, עמוד 15
↑  בכתבה על מותו בדבר נכתב שהוא עלה בגיל 16 והיה מראשוני קיבוץ שפיים
↑  במשפט כפר קאסם:קצינים העידו שהפרו פקודות מלינקי, דבר, 2 במאי 1957
↑  נדחתה הבקשה להפריד את משפטו של מלינקי מכל היתר, דבר, 30 באפריל 1957
↑  מאלינקי מכחיש כי הוא נתן הפקודה "לירות כדי להרוג", דבר, 28 ביוני 1957
↑  סניגורו של מלינקי ממשיך בנאום סיכומיו, דבר, 2 בדצמבר 1957
↑  מאלינקי:דהאן תלה את שני הסרג'נטים הבריטים, דבר, 4 ביולי 1957
↑  8 מנאשמי כפר קאסם חוייבו באשמת רצח, דבר, 13 באוקטובר 1958
↑  הוקלו העונשים של אנשי משמר הגבול שנדונו בענין כפר קאסם, דבר, 5 באפריל 1959
↑  הנשיא הפחית עונש מלינקי ודהאן, מעריב, 12 בנובמבר 1959
↑  שוחרר ש. מלינקי, דבר, 6 במרץ 1960
↑  רוביק רוזנטל, כפר קאסם: אירועים ומיתוס, 2000, עמוד 27
↑  רוביק רוזנטל, כפר קאסם: אירועים ומיתוס, 2000, עמוד 46
That's So True

"That's So True" הוא שיר מאת הזמרת-יוצרת האמריקאית גרייסי אברמס, מתוך גרסת הדלוקס של אלבומה השני The Secret of Us שיצא לאור בשנת 2024. גרסה חיה של השיר פורסמה ב-2 בנובמבר 2024, והיוותה את הסינגל הראשון מתוך גרסת הדלוקס. אברמס כתבה את השיר בשיתוף עם אודרי הוברט, בעוד שההפקה נעשתה על ידי אברמס עצמה יחד עם אהרון דסנר וג'וליאן בונטה.
עם יציאתו, הגיע השיר למקום ה-25 במצעד בילבורד הוט 100 בארצות הברית, ואף טיפס לראש המצעדים באירלנד ובבריטניה. מחוץ לארצות הברית, הגיע השיר לעשירייה הפותחת גם במצעדים של אוסטרליה, ניו זילנד ונורווגיה.
קידום השיר

ב-21 ביוני 2024, הוציאה אברמס את אלבומה השני The Secret of Us, שנחשב לאלבומה המצליח ביותר מבחינה מסחרית עד כה. בעקבות יציאתו של הסינגל "I Love You, I'm Sorry" ב-11 באוקטובר, הכריזה אברמס על גרסת הדלוקס לאלבום, הכוללת ארבעה שירים נוספים ושלוש הקלטות חיות. גרסת הדלוקס שוחררה ב-18 באוקטובר 2024.
התאריך בו יצאה גרסת הדלוקס תאם את תחילת ההופעות האחרונות של טיילור סוויפט במסגרת סיבוב ההופעות The Eras Tour, בו אברמס מופיעה כמופע חימום. השיר "That's So True" מהווה את השיר הרביעי במופע זה. אברמס ביצעה את השיר לראשונה במסגרת סיבוב ההופעות שלה "The Secret of Us Tour" ב-9 בספטמבר בלוס אנג'לס.
הצלחה מסחרית

אברמס השיגה לראשונה מקום בעשירייה הפותחת של מצעד הבילבורד הוט 100 עם השיר. השיר הגיע למקום השישי במצעד, עלייה של שבעה מקומות מהמקום ה-13 שבו היה בשבוע הקודם. בנוסף, השיר הגיע למקום הרביעי במצעד בילבורד גלובל 200 ולמקום הראשון במצעד שירי הסטרימינג.
השיר הגיע למקום השמיני במצעד טיקטוק בילבורד טופ 50. הפופולריות שלו נובעת מטרנד ליפ סינק, והשיג עלייה של 26% ל-18.9 מיליון השמעות בפלטפורמה.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  עולמי | בילבורד גלובל 200 | 4 |  |
|  אוסטריה | Ö3 אוסטריה טופ 40‏ | 32 |  |
|  אוסטרליה | מצעד הסינגלים האוסטרלי | 2 |  |
|  אירלנד | מצעד הסינגלים האירי | 1 |  |
|  ארצות הברית | בילבורד הוט 100 | 6 |  |
|  ארצות הברית | טיקטוק בילבורד טופ 50 | 8 |  |
|  גרמניה | GfK – טופ 100 | 20 |  |
|  הולנד | מצעד 100 הסינגלים ההולנדיים | 8 |  |
|  הממלכה המאוחדת | מצעד הסינגלים הבריטי | 1 |  |
|  ישראל | מדיה פורסט ישראל | 2  |  |
|  ישראל | היטליסט | 36  |  |
|  ישראל | המצעד הרשמי של גלגלצ | 3  |  |
|  ליטא | AGATA | 54 |  |
|  נורווגיה | VG-lista | 5 |  |
|  ניו זילנד | המצעד הניו זילנדי הרשמי | 3 |  |
|  סינגפור | RIAS | 12 |  |
|  סלובקיה | ČNS IFPI | 87 |  |
|  פלנדריה | אולטראטופ 50 | 37 |  |
|  צ'כיה | ČNS IFPI | 55 |  |
|  קנדה | קנדה הוט 100 | 16 |  |
|  שוודיה | סוורייטופליסטן | 20 |  |
|  שווייץ | המצעד השווייצרי | 10 |  |
הערות שוליים

↑  Gracie Abrams on The Secret of Us, her key influences and her must-have items, Vogue Australia, ‏15 באוקטובר 2024
↑  Tomás Mier, Gracie Abrams to Drop 'Secret of Us' Deluxe With Four New Songs, Live Recordings, Rolling Stone, ‏2024-10-15 (באנגלית אמריקאית)
↑  Gracie Abrams Eras Tour setlist: Every surprise song she performs opening for Taylor Swift, Capital (באנגלית)
↑  Gracie Abrams The Secret Of Us Tour Setlist: Every Surprise Song She's Performed So Far, Capital (באנגלית)
↑  Hannah Dailey, Gracie Abrams Reacts to Scoring Her First Billboard Hot 100 Top 10 Hit With ‘That’s So True’, Billboard, ‏2024-11-18 (באנגלית אמריקאית)
↑  Kevin Rutherford, Beyonce’s ‘Diva,’ Mariah Carey’s Holiday Classic Break Into TikTok Billboard Top 50’s Top 10, Billboard, ‏2024-11-14 (באנגלית אמריקאית)
↑  Gracie Abrams | Biography, Music & News, Billboard (באנגלית אמריקאית)
↑  Steffen Hung, Gracie Abrams - That's So True, austriancharts.at
↑  ARIA Top 50 Singles Chart, www.aria.com.au (באנגלית)
↑  Official Irish Singles Chart on 8/11/2024, Official Charts, ‏2024-11-08 (באנגלית)
↑  Gracie Abrams | Biography, Music & News, Billboard (באנגלית אמריקאית)
↑  Offizielle Deutsche Charts, www.offiziellecharts.de
↑  Steffen Hung, Gracie Abrams - That's So True, hitparade.ch
↑  Official Singles Chart Top 100 on 8/11/2024, Official Charts, ‏2024-11-10 (באנגלית)
↑  המצעד השבועי של מדיה פורסט, באתר מדיה פורסט, מיקום השיא נקבע בשבוע 7 של שנת 2025
↑  המצעד השבועי: מצעד השירים השבועי, להיטים ישראלים ולועזיים, באתר היטליסט, ‏11 בפברואר 2025
↑  glglz, המצעד השבועי שלנו כאן - ויש לנו שני מקומות ראשונים חדשים!!! 🤩..., באתר אינסטגרם, ‏6 בפברואר 2025
↑  2024 45-os savaitės klausomiausi (TOP 100), Agata (ב־)
↑  Singel 2024 uke 45, topplista.no
↑  Explore our 50 year history, aotearoamusiccharts.co.nz (באנגלית)
↑  RIAS Top Charts – RIAS, archive.ph, ‏2024-11-05
↑  ČNS IFPI, ifpicr.cz
↑  Gracie Abrams - That's So True - ultratop.be, www.ultratop.be
↑  ČNS IFPI, ifpicr.cz
↑  Gracie Abrams | Biography, Music & News, Billboard (באנגלית אמריקאית)
↑  Chart – Sverigetopplistan (ב־)
↑  Gracie Abrams - That's So True - hitparade.ch, נבדק ב-2024-11-11
| גרייסי אברמס |
| --- | --- | --- |
| אלבומי אולפן | Good Riddance ‏•‏‏ The Secret of Us |  |
| מיני-אלבומים | Minor ‏•‏‏ This Is What It Feels Like |  |
| סינגלים | "I Miss You, I'm Sorry" ‏•‏‏ "Everywhere, Everything" ‏•‏‏ "Risk" ‏•‏‏ "Close to You" ‏•‏‏ "That's So True" |  |
| שירים אחרים | "Us" |  |
| ערכים קשורים | ג'יי ג'יי אברהמס |  |
| --- | --- |
בקרת זהויות :  MusicBrainz release group: 01bbe92f-84a6-4d8a-834d-21acdbf650e0
העולם על פי גארפ

| --- | --- |

 מידע כללי
 מאת:  ג'ון אירווינג
 שפת המקור:  אנגלית
 סוגה:  רומן
 הוצאה
 הוצאה:  דטון 
 תאריך הוצאה:  1978
 מספר עמודים:  468
 הוצאה בעברית
 הוצאה:  הוצאת זמורה ביתן
 תאריך:  1983
 תרגום:  דוד נגב
 סדרה
 ספר קודם:  The 158-Pound Marriage 
 הספר הבא:  מלון ניו-המפשייר 
 קישורים חיצוניים
 הספרייה הלאומית:  000904838
 
העולם על פי גארפ (באנגלית: The World According to Garp) הוא הרומן הרביעי של הסופר האמריקאי ג'ון אירווינג. הספר יצא לאור בשנת 1978 והיה רב-מכר במשך שנים. תורגם לעברית בשנת 1983 על ידי דוד נגב ויצא לאור בהוצאת זמורה ביתן.
דמויות

הרומן מתאר את קורותיו של ט"ס גארפ, בנה של ג'ני פילדס, אחות בבית-חולים ופמיניסטית, אשר החליטה להביא ילד לעולם אך אינה מעוניינת בבעל. בזמן מלחמת העולם השנייה, הרתה ג'ני לאיש צוות אוויר הנמצא בטיפול בבית החולים. האיש, הידוע כסמל הטכני גארפ (בזכות המילה היחידה אותה הוא מצליח להגות), פצוע קשה בראשו, חסר יכולת לתקשר או להניע איבר. ג'ני מקיימת יחסי מין עם הסמל הטכני ומביאה לעולם בן לו היא קוראת ט"ס (ראשי התיבות באנגלית ל"סמל טכני", Technical Sergeant) גארפ.
עלילת הרומן ומבנהו סבוכים ומפותלים. הרומן מרוצף סיפורים פנימיים רבים, שחלקם מובאים כיצירות שכותב ומספר גארפ עצמו. דמויות רבות, אקצנטריות ובלתי נשכחות, מלוות את חייו של גארפ. אימו הופכת למנהיגה פמיניסטית מפורסמת, הוא עצמו למאמן היאבקות, סופר מצליח, בעל קנאי ואב קפדן. בדבקות, להט ומחשבה מקורית מתמודד גארפ עם בעיות המין, ההורות והנישואים. הוא שואף, עד כדי דבקות, לגונן על ילדיו מפני סכנות העולם ועל עצמו מפני פיתוייו.
תמה

מוטיבים רבים המופיעים בכתיבתו של אירווינג מופיעים גם כאן: תחביבים כגון היאבקות ודובים, מקומות כגון וינה וניו אינגלנד ועוד. ניאוף, אונס ותאונות קטלניות – כולם אירועים האופייניים לכתיבתו – מתוארים על רקע חיי העיר והאקדמיה מחד, וחיי הספר האמריקאי הנבער מאידך. כל אלה נשזרים זה בזה ויוצרים מקשה מהודקת אחת, אשר חוטיה כולם עוברים בגארפ.
עיבוד קולנועי

בשנת 1982 עובד הרומן לסרט קולנוע בבימויו של ג'ורג' רוי היל, בכיכובם של רובין ויליאמס, גלן קלוז וג'ון לית'גו. הסרט היה מועמד לשני פרסי אוסקר.
מייק מודנו

מייקל תומאס מודנו ג'וניור (באנגלית: .Michael Thomas Modano Jr; נולד ב-7 ביוני 1970) הוא שחקן הוקי קרח אמריקאי לשעבר, ששיחק בעיקר בקבוצת הזיכיון מינסוטה נורת'סטארס/דאלאס סטארס. הוא בילה את העונה האחרונה של קריירת ה-NHL שלו בעיר הולדתו דטרויט רד וינגס.
כמוביל השערים והנקודות בכל הזמנים בקרב שחקנים ילידי אמריקה בתולדות ה-NHL, מודנו נחשב לאחד משחקני הוקי קרח ילידי אמריקה הגדולים בכל הזמנים. מודנו נבחר ראשון בדראפט על ידי הנורת'סטארס ב-1988, ולאחר שהקבוצה עברה לטקסס הוא עזר לסטארס לזכות בגביע סטנלי ב-1999.
מודנו נחשב לאחת הדמויות המשפיעות ביותר בהפיכת ההוקי בטקסס ובדרום ארצות הברית. מודנו הוכנס להיכל התהילה של ההוקי ב-17 בנובמבר 2014. בשנת 2017, הוא נבחר לאחד מ-100 שחקני הNHL- הגדולים ביותר. בשנת 2019, הוא נכנס להיכל התהילה של ה-IIHF.
ביוגרפיה

מודנו נולד בליבוניה, מישיגן, הילד השלישי והבן היחיד של מייקל האב וקארן מודנו. הוא גדל בעיר היילנד, ובגלל שגרם לבעיות בבית הספר עם התנהגותו השובבה, חבר של אביו הציע להכניס את מודנו לספורט קבוצתי כדי לשלוט בו. מייקל האב היה חובב הוקי, והחליט ללמד את בנו בן השבע החלקה על הקרח. הוא למד זאת היטב, וכעבור שישה חודשים הוכנס לקבוצות הוקי מקומיות. בצעירותו, הוא היה חלק מקבוצת דטרויט רד וינגס בטורניר ההוקי לילדים הבינלאומי של קוויבק ב-1982. כדי לבלות את קריירת ההוקי החובבנית שלו עם מועדון ההוקי טריפל AAA של דטרויט קיסר, עברה משפחת מודנו לווסטלנד, שם גם למד בתיכון פרנקלין (ליבוניה, מישיגן). הוא הגיע לנבחרת בוגרים בגיל ארבע עשרה כשחבריו לקבוצה היו מבוגרים ממנו בשנתיים עד שלוש. בעונת 1984-85, מודנו כבש 50 שערים ו-50 בישולים בדרך לזכייה באליפות ארצות הברית בהוקי הלאומי ב-1985. בילדותו החליט מודנו לבחור את החולצה שלו עם המספר 9 בתור כבוד לטד ויליאמס, אליל של אביו שהעריץ את בוסטון רד סוקס, וגם לגורדי האו מדטרויט רד וינגס.
קריירת משחק > ליגות משנה (1986-88)

ב-1986 הוזמן מודנו בן ה-16 על ידי המאמן ריק וילסון מהנסיך אלברט ריידרס להגיע לססקצ'ואן ולהצטרף לקבוצת ל-WHL. במשחקו הראשון, הוא כבש שלושער ובשנה השנייה שלו, מודנו היה חלק מקבוצת האול סטאר של ה-WHL. ארבעה ימים לאחר יום הולדתו השמונה עשר של מודנו, מינסוטה נורת'סטארס בחרו בו כבחירת הדראפט הכללית הראשונה בדראפט ה-NHL של 1988. מודנו היה האמריקני השני שנבחר ראשון בדראפט, אחרי בריאן לוטון ב-1983. בעיות חוזה הובילו את מודנו לשחק עוד עונה אחת עם הריידרס.
קריירת משחק > מינסוטה נורת'סטארס\דאלאס סטארס

הנורת'סטארס החתימו את מודנו בחג המולד של 1988, והוא הצטרף לקבוצה לעונת 1989-90. הוא הבקיע את שער ה-NHL הראשון שלו נגד גלן הילי מהניו יורק איילנדרס, והייתה לו עונת רוקי טובה שעזרה לו להיות בקבוצת ה-NHL אול רוקי ולהיות מועמד לזכיית גביע קאלדר. הוא הפסיד באופן שנוי במחלוקת לסרגיי מקארוב בן ה-31, שכבר שיחק באליפות הליגה הסובייטית למעלה מ-12 שנים; זה הוביל למחסום גיל 26 עבור מועמדי גביע קאלדר מהשנה שלאחר מכן ועד היום.
למרות ההתחלה הטובה, מודנו ספג לא פעם ביקורת במינסוטה כמי שהצליח בתת-הישג.. על כך תעיד עונה ב' שבה הנורת'סטארס העפילו לגמר גביע סטנלי, אך תפוקת הנקודות של מודנו ירדה, תוך כדי התעמתות עם המאמן בוב גייני על סגנונו ההגנתי הגלוי. ב-1992 חתם מודנו על הארכה של ארבע שנים שהפכה אותו לחבר בקבוצה עם השכר הגבוה ביותר, שקיבל 2 מיליון דולר בשנה. בהמשך התברר באותה עונה שזוהי עונתו הטובה ביותר, כאשר צבר 93 נקודות בעונת 1992-93 וזכה בהזמנתו הראשונה למשחק האול סטאר ב-NHL.
קריירת משחק > סטארס עוברים לדאלאס

לפני עונת 1993–94, הנורת'סטארס עברו לדאלאס כדי להפוך לדאלאס סטארס. בהתחשב במעבר לטקסס כהזדמנות להתחלה חדשה, עם ציפיות שונות מהאוהדים ומהתקשורת, מודנו החליט לקבל את ההצעות של גייני להפוך לשחקן מושלם יותר ולבצע יותר התקפות. מודנו רשם שיא אישי של 50 שערים ושוב צבר 93 נקודות. עד מהרה הוא הפך לאליל בדאלאס, והפך לשחקן שמכר הכי הרבה חולצות וקיבל הכי הרבה מכתבים. במהלך שתי העונות הבאות, מודנו התחלש ביכולת כבישת השערים שלו והיו לו פציעות רבות – זעזוע מוח, פציעה בברך וקרע בגידים בקרסול - אך שיפר את משחק ההגנה שלו. למרות זאת, הסטארס לא הצליחו להעפיל לפלייאוף גביע סטנלי 1996, וגייני פרש מתפקיד המאמן הראשי, בעוד הוא נשאר בתור מנכ"ל.
קן היצ'קוק התקבל לעבודה ב-8 בינואר 1996, כמאמן של דאלאס, התקין מערכת בעלת תודעה הגנתית תוך שהוא מבקש ממודנו להתרכז בהתקפה שלו ולהשתמש בו באופן שגרתי יותר - במקום 15-18 הדקות שבהן שיחק תחת גייני, מודנו שיחק באופן שגרתי במשך 25 דקות עם היצ'קוק. בסיוע הרכש החדשים ג'ו ניונדיק וסרגיי זובוב, מודנו הוביל את הסטארס לזכייה בליגה המרכזית בעונת 1996-97 ב-NHL. בפלייאוף גביע סטנלי 1998, עם השוער החדש אד בלפור, הגיעו הסטארס לגמר החטיבה המערבית. בכל אופן, הם לא עמדו בפני האלופה הנוכחית באותה עת שהייתה בדרכה לזכות פעם נוספת ברציפות בגביע, הדטרויט רד וינגס ונוצחו בשישה משחקים.
בשנת 1999, מודנו זכה בגביע סטנלי עם הסטארס, כששיחק בכל ששת משחקי הגמר מול באפלו סייברס למרות ששבר את מפרק ידו במשחק השני. מודנו סייע בחמשת השערים האחרונים של הסטארס בסדרה, כולל גם במשחק 5 וגם במשחק 6, ובשער האחרון. הוא הוביל את הסטארס עם 23 נקודות בפלייאוף, כשכל שבעת המשחקים בגמר צבר אסיסטים. הסטארס חזרו לגמר בשנת 2000 מול ניו ג'רזי דווילס. מודנו כבש את שער ההארכה שהעניק לסטארס ניצחון במשחק 5, אך במשחק 6 בדאלאס, הדווילס הובילו בסדרה 4-2.
מודנו רשם ממוצעים של 78 נקודות לעונה בין השנים 1996 ל-2002, והיה גם אחד מהחלוצים המובילים של ה-NHL בפלוס/מינוס בטווח זה. שיא הנקודות בקריירה של מודנו במשחק הוא שש (2-4-6) מול האנהיים דאקס, ויש לו שבעה שלושער בקריירה. הקרב היחיד שלו בקריירה היה נגד רוד ברינד'אמור. הוא גם היה מועמד לגביע פרנק ג'יי סלקה (2001), וגביע ליידי בינג (2003).
קריירת משחק > 2005-2010

בתור שחקן ותיק של דאלאס, הוא רשם למעלה מ-1,000 נקודות NHL והפך לקפטן הסטארס ב-2003. במהלך עונת 2005, מודנו שקל לחתום בבוסטון ברואינס, אבל הוא החליט להישאר בסטארס לאחר שהבעלים טום היקס התערב. מודנו חתם על הארכת חוזה לחמש שנים עם דאלאס ב-5 באוגוסט 2005. ב-29 בספטמבר 2006, ברנדן מורו החליף אותו כקפטן הסטארס; מודנו שירת בתור קפטן חלופי מאז ועד 2010, תפקיד בו כיהן בעבר בין 1995 ל-2003.
מודנו כבש את השער ה-500 שלו בעונה הסדירה ב-13 במרץ 2007, עם 10:24 בסיום השליש ה-3 בניצחון רגיל נגד אנטרו ניטימקי מפילדלפיה פליירס עם אסיסטים של אנטי מיטינן וג'ון קלם. הוא רק כובש השערים ה-14 שכובש 500 שערים עם קבוצה בודדת והשחקן ה-39 שמגיע ל-500 שערים בסך הכול.
ב-17 במרץ 2007, במשחק חוץ מול נאשוויל פרדטורס, מודנו כבש את שעריו ה-502 וה-503 בקריירה בהפסד 3-2, ובכך עבר את השיא ה-NHL של ג'ו מולן (502) עבור הכי הרבה שערים שהבקיע   שחקן אמריקאי.
מודנו מחזיק גם בשיא ה-NHL בכל הזמנים עבור הכי הרבה נקודות שצבר שחקן יליד ארצות הברית. הוא שבר את השיא, שהיה שייך בעבר לפיל האוסלי, ב-7 בנובמבר 2007, כשהבקיע שני שערים בחמש הדקות הראשונות, כאשר שובר השיא היה שער קצר במתפרצת, מול סן חוזה שארקס. באותו לילה, בין שיחות הברכה שלו הייתה אחת מהאייר פורס 1, מנשיא ארצות הברית, ג'ורג' ווקר בוש, דיבר איתו במשך כמה דקות על השיא.
21 בנובמבר 2007, היה "ליל המחווה של מייק מודנו" באמריקן איירליינס סנטר, שם זכה מודנו לכבוד על ידי הזיכיון על הישגיו בהוקי האמריקאי. מי שדיברו בטקס שלפני המשחק כללו את ברט האל, ג'ו מולן, פיל האוסלי והבעלים של סטארס טום היקס. בסיום ערב רגשי, מודנו המשיך מאוחר יותר להבקיע את שער השוויון במשחק, כמו גם שער בפנדל בניצחון 3-2 של הסטארס מול אנהיים דאקס.
כשהייצור שלו ירד מ-2007 ל-2010, מודנו שיחק אחרי תקופת החוזה שלו, שפג לאחר עונת 2009-10. במשחק האחרון של אותה עונה (ששיחק במקרה במינסוטה, שם החל מודנו את הקריירה המקצוענית שלו), הצדיע מודנו במחווה וידאו ובתשואות סוערות, ומונה לשחקן הסטארס הראשון במשחק, המחליק על הקרח לבוש בחולצת מינסוטה נורת'סטארס.
קריירת משחק > דטרויט רד וינגס (2010-11)

ב-29 ביוני 2010, הסטארס הודיעו כי מודנו לא ייחתם מחדש על חוזה לעונת 2010-11. לאחר ששקל על פרישה או חתימה בדטרויט רד וינגס (במדינתו) או במינסוטה וילד (במדינה שבה החל את קריירת ה-NHL שלו), הוא חתם על חוזה לשנה אחת עם הרד וינגס. מכיוון שחולצה מספר 9 הוצאה לגמלאות על ידי הרד וינגס, מודנו החליף את מספרו ל-90 במקום. המאמן מייק בבקוק הביע רצון שמודנו ירכז את הקו השלישי של דטרויט עם דן קלירי ויז'י האדלר.
ב-5:35 בשליש הראשון של פתיחת הבית של דטרויט 2010-11, במשמרת השנייה שלו בלבד, מודנו קיבל מסירה מקלירי והביס את שוער אנהיים ג'ונאס הילר עבור השער הראשון שלו כשחקן ברד וינגס.
הזמן של מודנו עם הרד וינגס הסתיים בנימה חמוצה כאשר בבקוק עשה לו שריטה בריאה למשחק הפוטנציאלי ה-1,500 שלו בעונה הסדירה ב-NHL. מודנו סיים את הקריירה שלו עם 1,499 משחקים בעונה הרגילה.